Zgrada kina Apolo
Zgrada kina Apolo u Sarajevu nalazi se u općini Centar, u Sarajevu, Bosna i Hercegovina. Komisija za očuvanje nacionalnih spomenika, na sjednici održanoj od 4. do 7. novembra 2014. godine, donijela je odluku da se zgrada proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović (predsjedavajući) i Ljiljana Ševo. Prvi film u Sarajevu prikazan je u cirkusu 1897. godine. Zgrada kina Apolo u Sarajevu, prvo moderno kino u Sarajevu sa 600 udobnih sjedala, izvedena je čistim jezikom secesije, dok su na sjevernoj fasadi uočljivi elementi geometrijske secesije, po čemu predstavlja rijetkost u Sarajevu i Bosni i Hercegovini.. Projektirao ju je Ludvig Huber i izgrađena je 1912. godine. Građevina posjeduje visoku ambijentalnu vrijednost u nizu objekata Mis Irbine ulice, izvedenih u duhu historicizma i bosanskog sloga.